# 2019 m. rugsėjo mėn. Lietuvoje šviežiam vartojimui bulvių ir daržovių buvo supirkta mažiau, o obuolių – daugiau

**Bulvių**, skirtų šviežias vartoti, iš Lietuvos augintojų didmeninės ir mažmeninės prekybos ir kitose įmonėse 2019 m. rugsėjo mėn., palyginti su 2018 m. atitinkamu laikotarpiu, supirkta 8,44 proc. mažiau, t. y. 5 693,519 t. Perdirbti skirtų bulvių supirkta 13,64 proc. daugiau – 693,593 t.

**Daržovių**, skirtų šviežias vartoti, 2019 m. rugsėjo mėn., palyginti su 2018 m. rugsėjo mėn., supirkta 9,07 proc. mažiau, t. y. 5 341,889 t. **Burokėlių** supirkimas sumažėjo 2,45 karto (iki 226,478 t, nes jie nebuvo superkami eksportui, o taip pat ir šviežiam vartojimui jų supirkta daug mažiau), **kininių kopūstų** – 42,54 proc. (iki 20,406 t), **cukinijų** – 21,13 proc. (iki 25,644 t), **morkų** – 21,09 proc. (iki 879,098 t), **raudongūžių kopūstų** – 19,88 proc. (iki 30,705 t), **pomidorų** – 10,17 proc. (iki 742,886 t), **porų** – 5,83 proc. (iki 37,328 t), **agurkų** – 0,43 proc. (iki 1 087,002 t). Tačiau **svogūnų** buvo supirkta 22,49 proc. daugiau (808,871 t), **lapkotinių salierų** – 7,73 proc. daugiau (38,094 t), **baltagūžių kopūstų** – 2,02 proc. daugiau (1 270,951 t).

Nagrinėjamu laikotarpiu **špinatų** supirkimas padidėjo 3,75 karto (iki 10,303 t), **lapinių petražolių** – 25,53 proc. (iki 5,315 t), **svogūnų laiškų** – 3,13 proc. (iki 17,608 t). **Salotų** supirkimas sumažėjo 16,79 proc. (iki 86,596 t), **krapų** – 2,92 proc. (iki 8,7403 t).

**Pievagrybių**, skirtų šviežius vartoti, 2019 m. rugsėjo mėn., palyginti su 2018 m. atitinkamu laikotarpiu, supirkta 26,81 proc. mažiau (144,934 t).

**Obuolių** buvo supirkta 19,45 proc. daugiau (303,093 t).

Perdirbimo įmonėse 2019 m. rugsėjo mėn., palyginti su 2018 m. rugsėjo mėn., **daržovių** supirkimas sumažėjo 2,54 proc. (iki 2 016,957 t). **Svogūnų** supirkimas sumažėjo 2,1 karto (iki 33,280 t), **burokėlių** – 4,25 proc. (iki 1 692,483 t). **Tačiau baltagūžių** kopūstų buvo supirkta 1,98 karto daugiau (51,635 t), **morkų** – 27,48 proc. daugiau (77,323 t), **kitų daržovių (agurkų, salotų, lapkotinių salierų, krapų ir kt.)** – 11,73 proc. daugiau (162,236 t).

**Obuolių**, skirtų perdirbti, supirkimas sumažėjo 1,86 karto (iki 12 170,180 t), **uogų** – 4,04 karto (iki 26,053 t), nes obuolių ir uogų derlius šiemet labai nukentėjo nuo pavasarinių šalnų.

Šaltinis: ŽŪIKVC (LŽŪMPRIS)  
Parengė D. Reipienė, tel. (8 37) 39 74 49